Document ID: /roh_data/filtered/fineweb-2-filterrobots_roh.jsonl.gz/20261

La televisiun s’auda tier la pli renomada media che vegn duvrada el temps liber ni era schiglioc cura che ins ha grad temps da mirar. Tenor ina statistica digl onn 2015 vegneva la televisiun duvrada 223 minutas per di. En tut dat ei dapli che 400 staziuns da televisiun (Fernsehsender). Las staziuns da televisiun che vegnevan nezegiadas il pli fetg egl onn 2015 eran: ZDF, ARD, RTL, SAT 1. Tier ils affons dalla vegliadetgna da 3-13 era ei: Super RTL. Il pli bia televisiun mira denton la glieud che ei en la vegliadetgna da 50 onns ni era pli veglia.
Suenter la televisiun vegn il radio. Era tier lez dat ei renomadas staziuns da radio, sco per exempel en Svizra igl SRF, RSO ni RTR ed aunc bia dapli. Tier il radio vegn ei sco era tier la televisiun avon las novitads ni per exempel l’aura ni semplamein canzuns. Il radio vegn duvraus pli bia da glieud pli veglia che da giuvens.
medias dad ozildi
Ei dat naturalmein era programs da novitads che ins sa mirar sin il telefonin, iPad ni era sin il smartphone. Sco per exempel: 20 Minuten, NZZ ni era Blick. Quellas medias ein ozildi las pli renomadas che ins sa mirar sin ina media digitala. Quellas medias dat ei naturalmein era aunc da cumprar sco gasetta. Sche ins less haver quellas medias sin il handy sco app, lu san ins naturalmein cargar giu quellas gratuitamein.
Sco che mintgin ozildi sa matei, dat ei las aschinumnadas apps. Ina app ei atgnamein in portal che ei dat sin differentas medias digitalas sco per exempel il handy ni igl iPad. Ozildi dat ei aschi biaras differentas apps da differentas categorias. Ei dat apps da tedlar musica, apps da dar giugs, apps da leger cudischs, apps da leger la gasetta ed aunc bia dapli. Las pli renomadas apps che mintgin havess dad enconuscher ein Whatsapp, Facebook, Twitter, Instagram, Snapchat ed aunc bia dapli.